ปันบุญเกษตรอินทรีย์ ดัชนีวัดความสุข ก.พลังงาน
ทำนามีแต่ขาดทุน เราเลยผันชีวิตหันมาทำเกษตรอินทรีย์ ใช้เวลา 5 ปี ถึงได้ผ่านกระบวนการและได้ใบรับรองผลิตภัณฑ์พืชอินทรีย์มาตรฐานประเทศไทย Organic Thailand พร้อมกับก่อตั้งเป็นวิสาหกิจชุมชนปันบุญขึ้นมา ทำให้แต่ละครัวเรือนมีรายได้เพิ่มขึ้นเดือนละ 1.5-2 หมื่นบาท สามารถเลี้ยงครอบครัวได้แบบพออยู่พอกิน มีอาหารปลอดภัย ทำให้มีสุขภาพดีทั้งกายและใจสบายสุจารี ธนสิริธนากร ประธานวิสาหกิจชุมชนปันบุญ ต.ฆ้องชัยพัฒนา อ.ฆ้องชัย จ.กาฬสินธุ์ บอกว่า วันนี้สินค้าจากกลุ่มฯ ได้รับการรับรองมาตรฐานมากมาย ทำให้เป็นที่ต้องการของตลาดจนผลิตไม่ทันโดยมีตลาดรองรับ อย่างห้างแม็คโคร ท็อปส์ซุปเปอร์มาร์เก็ต โรงพยาบาลกาฬสินธุ์ งานแสดงสินค้า ตลาดท้องถิ่น และตลาดออนไลน์อย่างไรก็ตาม กลุ่มฯ ไม่สามารถขยายการปลูกผักให้เพียงพอกับความต้องการได้ เพราะประสบปัญหาต้นทุนจากการขุดเจาะน้ำบาดาลเพื่อสูบน้ำขึ้นมารดผัก ตกบ่อละ 1 หมื่นบาท และค่าไฟฟ้าเดือนละ 1 พันบาทจึงเสนอของบโครงการระบบสูบน้ำพลังงานแสงอาทิตย์เพื่อการเกษตร จากกองทุนส่งเสริมการอนุรักษ์พลังงาน เพื่อลดต้นทุนค่าไฟฟ้า ด้วยการใช้โซลาร์เซลล์ดึงน้ำบาดาลขึ้นมาใช้ประโยชน์ในแปลงผักของกลุ่มประธานวิสาหกิจชุมชนปันบุญ ตั้งความหวังเมื่อพลังงานแสงอาทิตย์ช่วยลดต้นทุนได้ จะสามารถขยายโครงการออกไปสู่ครอบครัวต่างๆได้เพิ่มขึ้นอีก 10 กลุ่มและจะมีห้องเย็นพลังงานแสงอาทิตย์เป็นที่เก็บผักก่อนกระจายออกสู่ตลาด จะเป็นแรงจูงใจให้เกษตรกรเข้ามาทำมากขึ้น สามารถแก้ปัญหาความยากจนของเกษตรกรได้แน่นอนในขณะที่ นายสนธิรัตน์ สนธิจิรวงศ์ รมว.พลังงาน กล่าวว่า การรวมตัวของกลุ่มวิสาหกิจชุมชนปันบุญ ถือเป็นตัวอย่างความสำเร็จในการรวมตัวกันของเกษตรกรคนยากจนที่ทำนาประสบปัญหาขาดทุน หันมาปลูกผักปลอดสารพิษสามารถสร้างรายได้ให้แต่ละครอบครัวนับเป็นมิติใหม่ของการใช้จ่ายเงินภาครัฐ เอาผลประโยชน์ที่ประชาชนได้รับ มาเป็นตัวชี้วัดผลงานหน่วยงานอื่นๆ โดยเฉพาะกระทรวงเกษตรฯ น่าจะเอาเป็นเยี่ยงอย่าง.ชาติชาย ศิริพัฒน์
ทำนามีแต่ขาดทุน เราเลยผันชีวิตหันมาทำเกษตรอินทรีย์ ใช้เวลา 5 ปี ถึงได้ผ่านกระบวนการและได้ใบรับรองผลิตภัณฑ์พืชอินทรีย์มาตรฐานประเทศไทย Organic Thailand
วิสาหกิจชุมชนปันบุญ,วิสาหกิจชุมชน,ปันบุญ,เกษตรอินทรีย์,ผลิตภัณฑ์พืชอินทรีย์มาตรฐานประเทศไทย,Organic Thailand,กระทรวงพลังงาน,เกษตร